CELEX: 62021TN0034
Language: fi
Date: 2021-01-22 00:00:00
Title: Asia T-34/21: Kanne 22.1.2021 – Ryanair v. komissio

8.3.2021   
            
            
               FI
            
            
               Euroopan unionin virallinen lehti
            
            
               C 79/37
            
         
      Kanne 22.1.2021 – Ryanair v. komissio
      (Asia T-34/21)
      (2021/C 79/47)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F.-C. Laprévote, V. Blanc, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 25.6.2020 tekemän päätöksen valtiontuesta SA.57153 (2020/N) – Saksa – Covid-19-tuki Lufthansalle ja
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, jonka mukaan Euroopan komissio sovelsi virheellisesti tiedonantoansa Tilapäiset puitteet valtiontukitoimenpiteille talouden tukemiseksi tämänhetkisessä covid-19-epidemiassa (1) ja käytti harkintavaltaansa väärin, kun se totesi, että Deutsche Lufthansa AG:lle voidaan myöntää tukea, kun se ei arvioinut, olisiko käytettävissä ollut asianmukaisempia ja vähemmän kilpailua vääristäviä toimenpiteitä, kun se totesi, että pääomasijoituksen määrä oli oikeasuhteinen, kun se ei soveltanut asianmukaisia ehtoja valtion irtautumisesta, kun se ei edellyttänyt lähtö- ja saapumisaikojen luovuttamista riittävällä tavalla, ja kun se ei kieltänyt tehokkaasti tuensaajan aggressiivista laajentumista.
               
            
                  2)
               
               
                  Toinen kanneperuste, jonka mukaan Euroopan komissio sovelsi SEUT 107 artiklan 3 kohdan b alakohtaa virheellisesti, kun se totesi, että tuella korjataan Saksan talouteen kohdistuva vakava häiriö, kun se rikkoi velvollisuuttaan verratta keskenään tuen edullisia vaikutuksia ja niitä epäedullisia vaikutuksia, jotka tuella on kaupankäynnin edellytyksiin ja vääristymättömän kilpailun ylläpitämiseen (tasapainotesti), ja kun se vaati myöhäisessä vaiheessa rakenneuudistussuunnitelman toimittamista.
               
            
                  3)
               
               
                  Kolmas kanneperuste, jonka mukaan Euroopan komissio loukkasi yleisiä periaatteita, jotka koskevat syrjimättömyyttä, palvelujen tarjoamisen vapautta ja sijoittautumisvapautta.
               
            
                  4)
               
               
                  Neljäs kanneperuste, jonka mukaan Euroopan komissio ei aloittanut muodollista tutkintamenettelyä vakavista vaikeuksista huolimatta ja loukkasi kantajan menettelyllisiä oikeuksia.
               
            
                  5)
               
               
                  Viides kanneperuste, jonka mukaan Euroopan komissio laiminlöi perusteluvelvollisuutensa.
               
            
         (1)  Tilapäiset puitteet valtiontukitoimenpiteille talouden tukemiseksi tämänhetkisessä covid-19-epidemiassa, EUVL 2020, C 91 I, s. 1, sellaisena kuin se on muutettuna.